**Celsim godā savus labos kaimiņus**

Mēs, Jēkabpils pilsētas pašvaldības Kultūras pārvalde, Pilsētas svētkos vēlamies godināt Jēkabpils pilsētas iedzīvotāju labākos kaimiņus, tāpēc izsludinām konkursu „Mans labais kaimiņš” un aicinām pastāstīt par saviem sirsnīgajiem, uzmanīgajiem, izpalīdzīgajiem atsaucīgajiem, jautrajiem un visādi citādi labajiem kaimiņiem.

Varbūt labais kaimiņš dažkārt notīra sniegu arī no tavas mašīnas? Varbūt sestdienas rītā atstāj pie durvīm svaigi ceptus pīrāgus? Varbūt vienmēr uzmana, vai tavā mājā nenotiek kas nelāgs? Varbūt viņš vai viņa vienmēr tev uzsmaida? Pastāsti arī mums, cik labs ir tavs kaimiņš!

Visi labie kaimiņi tiks godināti uz Jēkabpils Pilsētas svētku lielās skatuves.

**Konkursa „Mans labais kaimiņš” nolikums**

**Mērķis**

**Godināt Jēkabpils pilsētas iedzīvotāju labākos kaimiņus**

Veicināt jēkabpiliešu līdzdalību pilsētas sociālās vides veidošanā.

Celt godā veco un labo tradīciju – labs kaimiņš tuvāks par radu.

Galu galā – vairot labo, jo labais dara labāku.

**Dalībnieki**

Jēkabpils tagadējie vai kādreizējie iedzīvotāji, kuru vislabākie kaimiņi vēl joprojām dzīvo Jēkabpilī.

**Pieteikumu iesniegšana**

Pieteikumi iesniedzami līdz 2016. gada 1. jūlijam:

1. elektroniski, sūtot uz e-pasta adresi [info@jkp.lv](mailto:info@jkp.lv) ar norādi Konkursam „Mans labais kaimiņš”;

2. rakstu vai CD formātā atstājot Jēkabpils pilsētas pašvaldības Vienas pieturas aģentūrā.

Pieteikuma forma pievienota konkursa nolikumam (Pielikums Nr.1)

Vēlams pieteikumam pievienot vismaz vienu sava labā kaimiņa fotogrāfiju. Ja kaimiņš nekādi neļaujas tikt fotografēts un it nevienas bildes krājumos nav, var pievienot kaimiņu raksturojošu attēlu.

**Anketas aizpildīšanai iespējams saņemt:**

1. Vienas pieturas aģentūrā Jēkabpils pilsētas pašvaldībā, Brīvības ielā 120;
2. Jēkabpils pilsētas bibliotēkā, Vecpilsētas laukumā 3;
3. Jēkabpils Galvenajā bibliotēkā, Rīgas ielā 210;
4. Mājaslapā [www.jkp.lv](http://www.jkp.lv) un [www.jekabpils.lv](http://www.jekabpils.lv)

**Konkursa noslēgums**

Visi labie kaimiņi tiks godināti uz Jēkabpils Pilsētas svētku lielās skatuves 9. jūlijā.

Visi konkursa pieteikumi tiks publicēti interneta vietnēs [www.jekabpils.lv](http://www.jekabpils.lv) un [www.jkp.lv](http://www.jkp.lv). Daļa konkursa pieteikumu vai to fragmenti tiks publicēti Jēkabpils Kultūras pārvaldes lapā un sociālajos tīklos [www.draugiem.lv](http://www.draugiem.lv) un [www.facebook.com](http://www.facebook.com), kā arī Jēkabpils Vēstīs.

Papildu informācija: 652 21152

Pielikums Nr.1

**Ziņas par pieteicēju**

|  |  |
| --- | --- |
| Vārds un uzvārds |  |
| Adrese |  |
| Telefona numurs |  |

**Ziņas par labo kaimiņu**

|  |  |
| --- | --- |
| Vārds un uzvārds |  |
| Adrese |  |
| Telefona numurs |  |

**Labā kaimiņa pieteikums** (kāpēc tieši Jūsu kaimiņš ir vislabākais)

|  |
| --- |
|  |